CELEX: E2015J0014
Language: sl
Date: 2016-04-19 00:00:00
Title: Sodba Sodišča z dne 19. aprila 2016 v zadevi E-14/15, Holship Norge AS proti Norsk Transportarbeiderforbund (Členi 31, 53 in 54 EGP– Konkurenčno pravo – Kolektivne pogodbe – Kolektivni ukrepi – Svoboda ustanavljanja)

2.2.2017   
            
            
               SL
            
            
               Uradni list Evropske unije
            
            
               C 33/7
            
         SODBA SODIŠČA
   z dne 19. aprila 2016
   v zadevi E-14/15,
   Holship Norge AS proti Norsk Transportarbeiderforbund
   (Členi 31, 53 in 54 EGP– Konkurenčno pravo – Kolektivne pogodbe – Kolektivni ukrepi – Svoboda ustanavljanja)
   (2017/C 33/06)
   V zadevi E-14/15, Holship Norge AS proti Norsk Transportarbeiderforbund – katere predmet je ZAHTEVEK, ki ga je Sodišču Efte na podlagi člena 34 Sporazuma med državami Efte o ustanovitvi nadzornega organa in sodišča predložilo Vrhovno sodišče Norveške (Norges Høyesterett) v zvezi z razlago Sporazuma o Evropskem gospodarskem prostoru in zlasti njegovih členov 31, 53 in 54 – je Sodišče Efte v sestavi: predsednik Carl Bauof engagement ruledenbacher ter sodnika Per Christiansen (sodnik poročevalec) in Páll Hreinsson, 19. aprila 2016 izdalo sodbo, katere izrek se glasi:
   
               1.
            
            
               Izvzetje iz pravil Sporazuma EGP o konkurenci, ki se uporablja za kolektivne pogodbe, ne zajema ocene pravila o prednostnem zaposlovanju, kakršno se obravnava v tej zadevi, ali uporabe bojkota zoper uporabnika pristanišča, ki se izvaja z namenom, da bi ta privolil v kolektivno pogodbo, kadar takšna privolitev pomeni, da mora uporabnik pristanišča dati prednost najemanju storitev raztovarjanja ali natovarjanja pri ločeni družbi, kot je zadevni upravni urad, namesto da bi za to delo uporabil svoje lastne zaposlene.
            
         
               2.
            
            
               Člena 53 in 54 Sporazuma EGS se za sistem, ki se tu obravnava, lahko uporabita ločeno ali skupaj.
            
         
               3.
            
            
               Če se pristanišča, kot je zadevno pristanišče, ne obravnava kot del ozemlja EGS, se morajo za določitev ali gre za prevladujoči položaj na ozemlju EGS ali na znatnem delu tega ozemlja upoštevati identični ali podobni sistemi upravnih uradov, ki morda obstajajo v drugih pristaniščih.
            
         
               4.
            
            
               Bojkot, kot je ta, ki se v zadevi obravnava in s katerim se želi doseči privolitev v kolektivno pogodbo, ki omogoča sistem, ki vključuje prednostno klavzulo, bo verjetno odvrnil ali celo preprečil ustanovitev družb iz drugih držav EGS in zato predstavlja omejitev svobode ustanavljanja iz člena 31 EGS.
            
         
               5.
            
            
               Za ugotavljanje obstoja omejitve ni pomembno, če je potreba družbe po razkladalnih in nakladalnih storitvah zelo omejena in/ali občasna.
            
         
               6.
            
            
               V primeru, kot je zadeva, ki se obravnava v glavnem postopku, za ugotavljanje zakonitosti omejitve ni pomembno, da družba, proti kateri se izvaja bojkot, uporablja drugo kolektivno pogodbo v razmerju do svojih pristaniških delavcev.